**POZIV ZA PROMOTORJE ZDRAVJA V OKVIRU PROJEKTA ZA ZDRAVJE MLADIH 2.0**

**Iščemo:** najmanj 45 mladinskih voditeljev in mladinskih delavcev za udeležbo na usposabljanjih in nadaljnje izvajanje programov za spodbujanje zdravega življenjskega sloga med mladimi.

**Terminska izvedba:**

4.-6. maj 2018 - Ajdovščina

11.-13. maj 2018 - Celje

11.-13. maj - Brežice

V**sak promotor zdravja se udeleži enega celega usposabljanja.**

Vsa usposabljanja se bodo začela v petek ob 9.00 in končala v nedeljo ob 19.00.

*\*O celotnem projektu (ki bo potekal v treh valovih do spomladi 2019) si lahko preberete v celotnem uradnem razpisu*

**Trenerji in partnerske organizacije**

Usposabljanje pripravljajo izkušeni trenerji iz mladinskega sektorja, ki dobro poznajo problematiko zdravja mladih in prijeme za spodbujanje zdravega življenjskega sloga.

Partnerske organizacije, iz katerih prihajajo trenerji, so: Mladinsko združenje za preprečevanje zasvojenosti, Mladinsko združenje Brez izgovora, Združenje slovenskih katoliških skavtinj in skavtov, Zveza tabornikov Slovenije, ŠKIS, Društvo študentov medicine Slovenije, Mreža MaMa,.

**PROMOTOR ZDRAVJA**

Promotor zdravja je oseba, ki pozna **teorijo** promocije zdravja in zna v **praksi** spodbujati zdrav življenjski slog. Njegova naloga ni presojati, kaj je prav in kaj ne, pač pa ustvarjati priložnosti in prostor, da mladi sami oblikujejo in spreminjajo svoj življenjski slog tako, da se bodo v svoji koži dobro počutili.

**NAMEN USPOSABLJANJ**

Namen usposabljanj je usposobiti mladinske voditelje in delavce, da bi lahko v svojem lokalnem okolju ustvarili učinkovite lokalne programe promocije zdravja in zdravega življenjskega sloga mladih.

Usposabljanja za promotorje zdravja so ena od aktivnosti v projektu Za zdravje mladih, katerega osnovni namen je zmanjševanje in preprečevanje bolezni, povezanih z življenjskim slogom pri otrocih in mladih. Posameznike in organizirane skupine želimo spodbuditi, da v svojem okolju na temo zdravega življenjskega sloga pripravijo programe promocije zdravja, ki bodo namenjeni širši skupnosti. Na usposabljanju za promotorje bodo mladinski voditelji in mladinski delavci pridobili znanja in veščine, kako te programe kvalitetno pripraviti skupaj z mladimi.

**VSEBINA USPOSABLJANJ**

Vsebina usposabljanja pokriva štiri pomembna področja, ki jih mora »obvladati« promotor zdravja:

* poznavanje stanja na področju zdravja mladih;
* upravljanje sprememb v smeri razvoja zdravega življenjskega sloga;
* oblikovanje in učinkovito vodenje lokalnih programov promocije zdravja;
* poznavanje in razvoj orodij ter pristopov za spreminjanje stališč, vedenj in ravnanj.

**KDO SE LAHKO PRIJAVI?**

Usposabljanje oz. neformalno izobraževanje za promotorje zdravja je namenjeno mladim od 16. leta dalje, predvsem mladinskim voditeljem in mladinskim delavcem (pa tudi pedagogom, socialnim pedagogom, socialnim delavcem), ki želijo pridobiti specifična znanja s področja promocije zdravja in spodbujati zdrav življenjski slog mladih.

**PRIJAVE NA USPOSABLJANJA**

Prijave bodo odprte: 13. april – 25. april 2018

Prijavnica je dostopna na [TEJ POVEZAVI](https://docs.google.com/forms/d/e/1FAIpQLSehqRdc43UQ95UNTKukHboNq0LWxqTcnxGLhEupSAuhDrwZhg/viewform?usp=sf_link).

Prijavite se lahko v bližini svojega kraja, v kolikor vam datum ne ustreza, lahko izberete tudi kakšen drug termin in si s tem povečate možnosti za uspešno prijavo.

**Vsak promotor zdravja se mora udeležiti enega celega usposabljanja.**

**DATUMI USPOSABLJANJ**

**4.-6. maj 2018** - **Ajdovščina**

**11.-13. maj 2018** - **Celje**

**11.-13. maj 2018 – Brežice**

Na vsakem usposabljanju je predvidenih vsaj 15 udeležencev.

**ZAHTEVE IN PRIČAKOVANJA**

* Obvezna prisotnost na enem celotnem vikendu oz. usposabljanju.
* Aktivno sodelovanje in soustvarjanje na usposabljanju.
* Aktivno načrtovanje lokalnih programov pod mentorstvom trenerjev.
* V primeru uspeha na razpisu za lokalne programe promocije zdravja tudi izvedba programa ter oddaja končnega poročila.

**KAJ PRIDOBIM, ČE SE PRIJAVIM?**

Po koncu usposabljanja vsak udeleženec dobi potrdilo o udeležbi, po koncu izvedenega lokalnega programa pa tudi naziv »Promotor zdravja«, ki bo podeljen na zaključni konferenci projekta jeseni 2019.

Priložnost za:

* razvoj in udejanjanje idej ter vodenje skupine;
* pridobivanje dodatnih znanj s področja promocije zdravja;
* povezovanje s partnerji v lokalnem okolju;
* povezovanje med mladinskimi delavci in drugimi aktivisti na tem področju;
* soustvarjanje »boljšega sveta«.

**BREZPLAČNO USPOSABLJANJE**

Usposabljanje je za vse udeležence brezplačno, saj stroške programa in nastanitve sofinancira Ministrstvo za zdravje pod okriljem katerega poteka projekt Za zdravje mladih 2.0.

Nastanitev, prehrana in program so brezplačni, poleg tega pa krijemo tudi celotne stroške javnega prevoza (potrdilo za izplačilo sta vozovnica in originalni račun) oz. potne stroške udeležencu-vozniku. Potni stroški se izračunavajo po tarifi 0,18 €/km in jih promotor zdravja dobi povrnjene po naslednjem principu – če je/so v avtomobilu:

* sam, je povrnjena samo polovica poti,
* 2-3 osebe, je povrnjenih 75% poti,
* 4-5 oseb, je povrnjena celotna pot.

Z zgornjim načinom povrnitve stroškov spodbujamo trajnostne oblike mobilnosti in dogovarjanje med bodočimi promotorji zdravja pred samim usposabljanjem. Potni stroški bodo povrnjeni preko partnerskih organizacij v projektu, z možnimi izjemami, ki morajo biti sporočene koordinatorju projekta pred prihodom na usposabljanje. Vsem udeležencem bo informacija o usposabljanju poslana vsaj en teden pred začetkom na elektronski naslov, kjer bodo vidni tudi elektronski naslovi ostalih udeležencev – s tem bo tudi omogočeno komuniciranje o skupnem prevozu na srečanje.

**KAVCIJA**

Ko bo prijava na usposabljanje odobrena, bodo izbrani udeleženci o tem obveščeni preko e-pošte. V njej bodo obveščeni tudi o številki TRR, kamor bo kot kavcijo potrebno nakazati 20 € za primer naknadne neupravičene odpovedi oz. neudeležbe na usposabljanju. Šele s plačilom kavcije je prijava veljavna. V primeru neplačila, bo mesto na usposabljanju dodeljeno drugim. Po koncu usposabljanja, se v najpozneje 8 dneh kavcija 20€ vrne udeležencu.

**PROGRAMI NA LOKALNI RAVNI**

Programi na lokalni ravni se bodo začeli načrtovati takoj po usposabljanjih pod mentorstvom trenerjev promotorjev zdravja.

Posamezen lokalni program pripravlja programska skupina, ki lahko šteje med 4 in 15 članov (izvajalcev – pomočnikov, aktivistov, udeležencev – je seveda lahko več), pri čemer je vsaj 70% članov skupine starih med 16 in 29 let, vsaj en izmed izvajalcev pa mora biti usposobljen promotor zdravja.

**Prijavni rok za lokalne programe:**

15. maj – 15. junij 2018

**Objava rezultatov razpisa** najkasneje do:

1. julij 2018

**Časovni okvir izvedbe programov:**

15. julij – 30. november 2018

**Oddaja končnega vsebinskega in finančnega poročila:**

31. december 2018

Sama vsebina poročila bo bolj natančno pojasnjena v razpisu za lokalne programe.

**DODATNE INFORMACIJE**

Več o samih lokalnih programih si lahko preberete v priloženem razpisu za lokalne programe.

Za dodatne informacije se lahko obrnete na koordinatorja projekta (Jon Leskovec):

● Elektronski naslov: preprecevanje.zasvojenosti@gmail.com

● Telefonska številka: 041 924 407

Več o projektu Za zdravje mladih si lahko preberete na spletni strani: <http://www.zdravjemladih.si/>.